TVD, 22.7.2004


Naslov: S KOLESOM DO OLIMPA

Napoved za  voditelja:

13. avgusta se bodo v Atenah začele letošnje olimpijske igre. Na njih bodo nastopili slovenski športniki, pa svoj način pa se jih bodo udeležili tudi nekateri posamezniki. Brata Vodlan, eden živi zdaj v Celju drugi v Krškem, se nameravata do Aten odpraviti kar s kolesom.

T- "GORAN ROVAN>Krško 
X- $Jože Grajžl


Projekt, ki se bo začel 28. julija v Celju, sta brata Dušan in Bojan poimenovala S kolesom do Olimpa. In zakaj sta se zanj odločila?

T- DUŠAN VODLAN
48.42
Zato ker sem že od otroštva velik športnik in sem v bistvu treniral gimnastiko, zelo uspešen sem bil. Na žalost mi ni uspelo pridet do Olimpijskih iger kot aktiven tekmovalec in ko sem zasledil, da bodo letos relativno blizu te Olimpijske igre, sem se odločil na tak način obeležit in sodelovat na Olimpijskih igrah.


Za okoli 1800 kilometrov dolgo pot sta se dobro pripravljala. Kolesarila bosta ob hrvaški obali, skozi Črno Goro, Albanijo, in Makedonijo, najdaljša etapa bo dolga 200 kilometrov, s spremljevalno ekipo pa bosta vmes tudi planinarila.

T- BOJAN VODLAN
50.15
V Grčiji se bomo povzpeli tudi na sam Olimp in v tem cirka 16 dni bo to trajal. Mislim, da smo dober pripravljena, brat je zelo zagret, on je ker kavelc.


V Atene nameravata prikolesariti 13. avgusta na dan otvoritve olimpijskih iger. Njun podvig poleg sponzorjev podpira tudi slovenski olimpijski komite, ki jima je tudi zagotovil karte za ogled nekaterih prireditev.

